《刁景纯得假还丹阳》
宋代·刘攽

晨霜落川水，行子自相趣。帝城桂为薪，斗米胜白玉。

丈人乘老犹爱书，十年厌直承明庐。汉廷三最得予告，此行亦是思鲈鱼。

沙头打鼓朝发船，捩柂已见江湖天。落帆京口望北固，此溪此山如宛然。

壮年封侯岂不好，金朱祇令夸者道。闻公东冈长万杉，采芝何似商山老。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。